open-index/open-wikipedia-markdown huggingface dataset:
Κολλάζ

[μικρογραφία|Κολλάζ - [Majid Farahani ]]

Η λέξη **κολλάζ** προέρχεται από την Γαλλική λέξη *coller* που σημαίνει "κολλάω". Δηλαδή η εικόνα δημιουργείται από κομμάτια υφάσματος ή χαρτιού αλλά και από άλλα υλικά κολλημένα μεταξύ τους. Το τελικό αποτέλεσμα είναι μια καλλιτεχνική δημιουργία!

Ο Πικάσο   ήταν αυτοί που πρώτοι παρουσίασαν την τεχνική αυτή, στις αρχές της δεκαετίας του 1900, θέλοντας να δώσουν ζωντάνια στα έργα τους, χρησιμοποιώντας κομμάτια από εφημερίδες αλλά και πολλά άχρηστα αντικείμενα.

Το κολλάζ ήταν η πλέον δυναμική συμβολή του Ερνστ στη προσπάθεια των ντανταϊστών να πλήξουν τις παραδοσιακές καλλιτεχνικές αξίες. Συνέθετε εικόνες με ετερόκλητα στοιχεία κι υλικά. Με τη τεχνική αυτή, κατάφερε να επεξεργαστεί οικείες εικόνες και να δημιουργήσει παράξενες αινιγματικές συνθέσεις που προκαλούν κι αποσυντονίζουν τη λογική. Η αρχική του ώθηση σε τούτο, όπως εξηγεί ο ίδιος, προήλθε από την επιθυμία του να δημιουργήσει διδακτικό κατάλογο, με τόσον ετερόκλητα στοιχεία, ώστε να μπερδέψουν το μυαλό, να παράγουν παραισθήσεις και να προσδώσουν στα αντικείμενα της εικόνας, νέες συστάσεις μέσα από τη γοργή εναλλαγή. Το πιο σημαντικό τελικά ήταν η ποιητική σπίθα που προέκυψε από το συνδυασμό ετερογενών στοιχείων, παρά το ίδιο το κολλάζ.

## Το κολλάζ στη μουσική

Αποτελεί στη μουσική μια ιδιαίτερη μορφή χρήσης από τον συνθέτη στο έργο του τμημάτων από άλλη σύνθεση (ξένη ή γραμμένη νωρίτερα από τον ίδιο). Στη μουσική άρχισε να χρησιμοποιείται από το 1960 από συνθέτες της Avant-garde (πρωτοπορίας) *Collage-Symphony* του Λουτσιάνο Μπέριο, *Hymnes* και *Opus 1970* του Στοκχάουζεν κ.ά.
Το κολλάζ κατά βάση διαφέρει από τη μέθοδο σταχυολόγησης ξένων θεμάτων. Όπως γνωρίζουμε συνθέτες από παλιά έπαιρναν θέματα άλλων συνθετών και τα εισήγαγαν σε έργα τους. Αυτό συχνά το έκανε και ο Γ. Σ. Μπαχ ενώ τη μέθοδο αυτή μπορούμε να τη συναντήσουμε σε έργα των Χαίντελ, Μότσαρτ, Χάυντν κ.ά. Υπάρχουν έργα τα οποία σχεδόν εξ ολοκλήρου αποτελούνται από τμήματα έργων άλλων συνθετών (π.χ. *Μωσαϊκό* του Παστίτσο). Στο παρελθόν, όμως, η εισαγωγή ενός ξένου μουσικού θέματος δεν υπογραμμιζόταν και δεν διαχωριζόταν από τον συνθέτη, ο οποίος επεδίωκε την μέγιστη αφομοίωση του δανεισμένου θεματικού υλικού μέσα στο έργο του. Το κολλάζ, αντιθέτως, βασίζεται στη μηχανική συνένωση στυλιστικά διαφορετικών στοιχείων, δίνοντας την αίσθηση μιας παράδοξης *μη ταύτισης*. Καμιά φορά η τεχνική αυτή χρησιμοποιείται με χιουμοριστικό σκοπό. Το εφφέ της υπογραμμισμένης στυλιστικής ανομοιότητα επιτυγχάνεται και με τη χρήση μόνο ορισμένων χαρακτηριστικών του στυλ το οποίο απέκτησε την ονομασία του ψευτοκολλάζ.
Την τεχνική του κολλάζ αξιοποίηση ο Άρβο Παρτ στο έργο *του Collage πάνω στο θέμα BACH* και ο Μπορίς Τσαϊκόφσκι στη *Δεύτερή του Συμφωνία*.

## Εξωτερικοί σύνδεσμοι

* Γκαλερί και παραδείγματα
* Άλλες Τεχνικές, πληροφορίες

Κατηγορία:Καλλιτεχνικές τεχνικές
Κατηγορία:Κυβισμός
Κατηγορία:Σύγχρονη τέχνη
Ποζιτρόνιο

μικρογραφία|Φωτογραφία θάλαμου νεφών με το πρώτο ποζιτρόνιο που παρατηρήθηκε ποτέ. Η παχιά οριζόντια γραμμή είναι μια πλάκα μολύβδου. Το ποζιτρόνιο εισήλθε στον θάλαμο νεφών κάτω αριστερά, επιβραδύνθηκε από την πλάκα μολύβδου και καμπυλώθηκε προς τα πάνω αριστερά. Η καμπυλότητα της διαδρομής προκλήθηκε από εφαρμοζόμενο μαγνητικό πεδίο που δρα κάθετα στο επίπεδο της εικόνας.
Το **ποζιτρόνιο** (ονομάζεται επίσης αντιηλεκτρόνιο) είναι το  αντισωμάτιο του ηλεκτρονίου. Έχει ηλεκτρικό φορτίο ίσο με +1, ιδιοστροφορμή 1/2, και την ίδια μάζα με το ηλεκτρόνιο. Όταν ένα ποζιτρόνιο εξαϋλώνεται με ένα ηλεκτρόνιο, η μάζα τους μετατρέπεται σ' ενέργεια, υπό τη μορφή δυο φωτονίων με πολύ υψηλή ενέργεια (στην περιοχή των ακτίνων γ).

## Παραγωγή ποζιτρονίων

Ένα ποζιτρόνιο μπορεί να παραχθεί από μια πυρηνική αντίδραση που περιλαμβάνει εκπομπή ποζιτρονίων, ή από την αλληλεπίδραση με την ύλη ενός φωτονίου με ενέργεια μεγαλύτερη από 1,022 MeV. Αυτή η διαδικασία ονομάστηκε *παραγωγή ζευγών* ή *δίδυμη γένεση*, διότι παράγει τόσο ένα ποζιτρόνιο όσο και ένα ηλεκτρόνιο από την ενέργεια του φωτονίου. Για αυτό το λόγο η ενέργεια του φωτονίου πρέπει να είναι ίση ή μεγαλύτερη από το άθροισμα των ενεργειών του ζεύγους σωματιδίων, η συνολική ενέργεια των οποίων προκύπτει από την αντιστοίχιση μάζας - ενέργειας, έτσι ώστε να υπάρχει αρκετή ενέργεια για να παραχθούν τα δύο σωματίδια και να αποκτήσουν κινητική ενέργεια. Το ποζιτρόνιο έχει το ηλεκτρικό φορτίο ενός πρωτονίου αλλά μάζα ίση με αυτή του ηλεκτρονίου, γεγονός που καθιστά το ποζιτρόνιο δυο χιλιάδες φορές πιο ελαφρύ σε σύγκριση με το άτομο του υδρογόνου.

## Ιστορικά στοιχεία

Τα ποζιτρόνια ανακαλύφτηκαν στις κοσμικές ακτίνες από τον Καρλ Άντερσον το 1932. Οι Πάτρικ Μπλάκετ και Τζουζέπε Οκιαλίνι επιβεβαίωσαν την ανακάλυψη αυτή την επόμενη χρονιά, επιβεβαιώνοντας ταυτόχρονα και τη θεωρητική πρόβλεψη του Πολ Ντιράκ για ύπαρξη αντισωματιδίου του ηλεκτρονίου.   

## Δείτε επίσης
* Αντισωματίδιο
* Αντιύλη

## Βιβλιογραφία
* Lisa Randall: Verborgene Universen: Eine Reise in den extradimensionalen Raum. 4. Auflage. Fischer, Frankfurt 2006, ISBN 3-10-062805-5.

## Εξωτερικοί σύνδεσμοι

* What is a Positron? (from the Frequently Asked Questions :: Center for Antimatter-Matter Studies).
* Website about positrons and antimatter.
* Positron information search at SLAC.
* Positron Annihilation as a method of experimental physics used in materials research. 
* New production method to produce large quantities of positrons.
* Website of the AEgIS: Antimatter Experiment: Gravity, Interferometry, Spectroscopy, CERN.
* Synopsis: Tabletop Particle Accelerator ... new tabletop method for generating electron–positron streams.

Κατηγορία:Στοιχειώδη σωμάτια
Κατηγορία:Λεπτόνια
Κατηγορία:Αντιύλη
Υπόνομος

Οι **υπόνομοι** είναι αγωγοί (συνήθως υπόγειοι) οι οποίοι μεταφέρουν τα λύματα από τα κτίρια σε εγκαταστάσεις βιολογικού καθαρισμού, σε βόθρους ή στη θάλασσα και σε ποτάμια.

## Εξωτερικοί σύνδεσμοι
* 
* 

Κατηγορία:Δημόσια Υγιεινή
Κυριότεροι Κώδικες των Χριστιανικών Ελληνικών Γραφών

Παραθέτονται οι κυριότεροι κώδικες των Χριστιανικών Ελληνικών Γραφών.

Τα περισσότερα από τα παρακάτω χειρόγραφα περιλάμβαναν και μέρος της Παλαιάς Διαθήκης (Εβραϊκών Γραφών) από τη Μετάφραση των Εβδομήκοντα.



  



## Σχετικά κύρια άρθρα

* Μεγαλογράμματοι κώδικες της Καινής Διαθήκης
* Αγία Γραφή
* Βιβλία της Αγίας Γραφής
* Βιβλικός κανόνας
* Καινή Διαθήκη
* Κώδικας (παλαιογρ.)
* Παλαιά Διαθήκη

## Εξωτερικοί σύνδεσμοι
* The Early Greek Bible Manuscript Project: Κεφαλαιογράμματα χειρόγραφα της Καινής Διαθήκης

Κατηγορία:Χειρόγραφα της Αγίας Γραφής
Φρεντερίκ Μπαζίλ

Ο **Φρεντερίκ Μπαζίλ** (*Frédéric Bazille*, 6 Δεκεμβρίου 1841 – 28 Νοεμβρίου 1870) ήταν Γάλλος ιμπρεσιονιστής ζωγράφος. Γεννήθηκε στο Μονπελιέ από πλούσια μεσοαστική προτεσταντική οικογένεια. Στα 18 του ξεκινά ιατρικές σπουδές και τρία χρόνια μετά πηγαίνει να τις συνεχίσει στο Παρίσι. Ταυτόχρονα όμως αρχίζει να παρακολουθεί μαθήματα στο ατελιέ του Σαρλ Γκλαιρ, όπου συναντά τους ήδη παρακολουθούντες Μονέ, Ρενουάρ και Σισλέ. Γίνονται γρήγορα φίλοι, μάλιστα ενισχύεται οικονομικά από τον Μονέ. Περνούν πολύ χρόνο ζωγραφίζοντας μαζί, στα δάση Φονταινεμπλώ, στην Ονφλέρ και μοιράζονται το ίδιο εργασρήριο, με τον Μονέ στα 1865 και με τον Ρενουάρ, την επόμενη χρονιά. Προηγουμένως είχε παραιτηθεί των ιατρικών του σπουδών (1864), χάριν της ζωγραφικής.

Από το 1866 κι έπειτα, εκθέτει στο Σαλόν, αλλά και σε άλλες διάσημες εκθέσεις, πίνακες με τοπία και πορτραίτα φίλων, μελών της οικογένειάς του. Ζωγραφίζει με στυλ που επηρεάστηκε πολύ από τον Μανέ και τον Γκυστάβ Κουρμπέ. To 1869 ο πίνακάς του, *Ψαράς Με Δίχτυ* δέχτηκε σκληρή επίθεση. Φιλοτέχνησε ήρεμα τοπία κι οικογενειακές σκηνές, με απαλά, μουντά χρώματα, πράγμα που τον κατέστησε από τους πιο διάσημους αντιπροσώπους του Πρώιμου Ιμπρεσιονισμού.

Το 1870, με το ξέσπασμα του Γαλλοπρωσσικού Πολέμου, κατατάσσεται εθελοντικά ως απλός στρατιώτης και σκοτώνεται στο Μπον-Λα-Ρολάντ, πριν ακόμα ο Ιμπρεσιονισμός επικρατήσει ευρύτερα. Ήταν μόλις 29 ετών.

## Φωτοθήκη

File:Frédéric_Bazille_-_The_Pink_Dress_-_Google_Art_Project.jpg|*Το ροζ φόρεμα*, 1864, Παρίσι, Μουσείο Ορσέ
File:Chicago_art_inst_bazille_autoportrait.JPG|* Αυτοπροσωπογραφία*, 1866, Σικάγο, Ινστιτούτο Τέχνης 
File:Frédéric_Bazille_001.jpg|*Οικογενειακή συγκέντρωση*, 1867, Παρίσι, Μουσείο Ορσέ
File:Frédéric_Bazille_-_The_Little_Gardener_-_Google_Art_Project.jpg|*Ο μικρός κηπουρός*, 1867, Χιούστον, Museum of Fine Arts    
File:Jean_Frédéric_Bazille_-_Scène_d'été.jpg|*Σκηνή του καλοκαιριού*, 1869, Κέιμπριτζ (Μασαχουσέτη), Fogg Art Museum
File:Frédéric_Bazille_-_Bazille's_Studio_-_Google_Art_Project.jpg|*Το ατελιέ του Μπαζίλ*, 1870, Παρίσι, Μουσείο Ορσέ
File:Bazille,_Frédéric_~_La_Toilette,_1869-70,_Oil_on_canvas_Musee_Fabre,_Montpelier.jpg|*Η τουαλέτα*,1870, Μονπελιέ, Musee Fabre
File:Bazille,_Négresse_aux_pivoines.JPG|*Η μαύρη με τις παιωνίες*, 1870, Μονπελιέ, Musee Fabre 


## Παραπομπές


## Εξωτερικοί σύνδεσμοι

* Βιογραφικό & έργα του

Κατηγορία:Γάλλοι ζωγράφοι του 19ου αιώνα
Κατηγορία:Ιμπρεσιονιστές ζωγράφοι
Ορθόδοξος ναός

[μικρογραφία|Το εσωτερικό μιας τυπικής Ορθόδοξης Ανατολικής Εκκλησίας. Από αριστερά έχουμε: α) το [Ιερό Βήμα (Sanctuary ή Bema), β) Τέμπλο (Templon), γ) Κύρια αίθουσα ναού (Nave), δ) Νάρθηκας ή πρόναος (Narthex) και ε) Προπύλαιο ή προαύλιος χώρος (Porch).Λεπτομέρειες από το εσωτερικό: 1. Αγία Τράπεζα, 2. Τράπεζα προετοιμασίας ή η κόγχη της Ιεράς Προθέσεως ή Προσκομιδή ή Αγία και Ιερά Πρόθεση, 3. Δισκοπότηρο, 4. Άγιος Δίσκος και ο Αστερίσκος, 5. Εξαπτέρυγα, 6. Σταυρός λιτανείας, 7. Κηροπήγιο, 8. Αρτοφόριο, 9. Ευαγγέλιο, 10. Θυμιατήρι, 11. Παραπόρτια, 12. Η Ωραία Πύλη, 13. Μανουάλια, 14. Ψαλτήρια, 15. Δεσποτικός θρόνος, 16. Στασίδια, 17. Η είσοδος από τον πρόναο στην κύρια αίθουσα, 18. Προσκυνητάρια και 19. Η κύρια είσοδος|alt=ο εσωτερικό μιας τυπικής Ορθόδοξης Ανατολικής Εκκλησίας.|300x300εσ]]
Ο **Ορθόδοξος ναός**, που αναφέρεται συχνά ως **εκκλησία**, είναι ο τόπος συνάθροισης και λατρείας των πιστών του Ανατολικού Ορθόδοξου Χριστιανισμού.

## Αρχιτεκτονική
Οι χριστιανικοί ναοί έχουν χτιστεί σε διάφορους ρυθμούς. Τυπικά παραδείγματα σε εληνορθόδοξες εκκλησίες είναι η *βασιλική* και ο βυζαντινός ρυθμός.
[thumb|Η εκκλησία του Αγίου Ραφαήλ στην Φρέγκαινα Αργολίδας, ένας τυπικός [Ορθόδοξος Χριστιανισμός|ορθόδοξος χριστιανικός ναός.]]
Στους ορθόδοξους ναούς γενικότερα, όταν μπαίνει κανείς, συναντάει αριστερά και δεξιά τα δύο προσκυνητάρια με τις εικόνες του Χριστού και της Παναγίας. Όταν προχωρήσει, θα δει τα στασίδια, τον άμβωνα, τα ψαλτήρια και τον μητροπολιτικό ή δεσποτικό θρόνο. Στο βάθος βρίσκεται το τέμπλο (εικονοστάσι) με την Ωραία Πύλη και τις εικόνες. Πίσω από το τέμπλο βρίσκεται το Ιερό Βήμα, που περιλαμβάνει την Αγία Τράπεζα, τη Θεία Προσκομιδή και καθίσματα, όπου εκεί μπορεί να εισέλθει και να καθίσει μόνο το αρσενικό φύλο.

Μετά τον 4ο αιώνα σταθεροποιείται και ο προσανατολισμός. Το Ιερό Βήμα είναι προς την Ανατολή, όπως ήταν και ο ναός του Σολομώντα.

## Δείτε επίσης
* Αγία Τράπεζα
* Πλατυτέρα ή και Πλατυτέρα των Ουρανών
* Προσκομιδή ή Αγία και Ιερά Πρόθεση
* Ιερά σκεύη
* Κυρίως ναός (Χριστιανικός)
* Παρεκκλήσιο
* Νάρθηκας (αρχιτεκτονική)

## Παραπομπές


*
Κατηγορία:Χριστιανική ναοδομία
Ασύρματη Θεσσαλονίκη

Η **Ασύρματη Θεσσαλονίκη** *(Wthess)* είναι κοινότητα ασύρματου δικτύου που αναπτύσσεται στη Θεσσαλονίκη. Είναι ένα από τα πρώτα ασύρματα δίκτυα που αναπτύχθηκαν στην πόλη.

Ιδρύθηκε από τον Κωνσταντίνο Νατσάκη και τον Αθανάσιο Κανάρη το Νοέμβριο του 2002. Οι κύριοι στόχοι του δικτύου είναι οι εξής:

* Ανάπτυξη μίας διανομής Linux σε δισκέτα που θα επέτρεπε καλύτερη κρυπτογράφηση από το WEP
* Κατασκευή κεραιών χαμηλού κόστους και δρομολογητών βασισμένων σε παλιούς προσωπικούς υπολογιστές, τοποθετημένους σε αδιάβροχα κουτιά, ώστε να τοποθετούνται σε ταράτσες κτιρίων.

Η διανομή Linux που αναπτύχθηκε, ονομάστηκε Paladir, από τις πέτρες *[[palantir]]* όπως περιγράφονται στο έργο του Τζον Ρόναλντ Ρούελ Τόλκιν *[[Ο άρχοντας των δαχτυλιδιών]]*, καθώς επιτρέπει επικοινωνία μεταξύ άλλων ασύρματων δρομολογητών που τρέχουν το λογισμικό paladir.

Η πρώτη διασύνδεση, που συνέδεε δύο σημεία με μεταξύ τους απόσταση 4.5 χλμ., επιτεύχθηκε την 1η Μαρτίου του 2003, στα 11MBps.

Έκτοτε, το *Ασύρματη Θεσσαλονίκη* αριθμεί παραπάνω από 20 κόμβους τοποθετημένους σε ταράτσες διάσπαρτες σε ολόκληρη την πόλη. Είναι συνδεδεμένο με τα δίκτυα SWN και TWMN για να παρέχει σύνδεση και με άλλες δικτυακές κοινότητες, και είναι επιπλέον συνδεδεμένο μέσω ενσύρματου δικτύου και με το AWMN και άλλες δικτυακές κοινότητες στην Ελλάδα.

## Εξωτερικοί σύνδεσμοι
*Ασύρματη Θεσσαλονίκη 

Κατηγορία:Διαδίκτυο στην Ελλάδα
Κατηγορία:Θεσσαλονίκη
Ημέρα

[315px|thumb|right|Η 24ωρη περιστροφή της [Γης έχει ως αποτέλεσμα τον 24ωρο κύκλο φωτός και σκότους στην επιφάνειά της.]]
Στην καθημερινή γλώσσα **ημέρα** ή συνηθέστερα **μέρα** είναι το χρονικό διάστημα από την ανατολή ως τη δύση του ήλιου (στον τόπο που βρισκόμαστε ή που εννοείται στον λόγο μας), σε αντίθεση με τη νύχτα. Στην Αστρονομία, ωστόσο, είναι ο χρόνος που χρειάζεται για μια πλήρη περιστροφή ενός ουράνιου σώματος, συνήθως της Γης, γύρω από τον άξονά του. Στην περίπτωση της Γης μία ημέρα διαρκεί σχεδόν 24 ώρες και για τον λόγο αυτό είναι γνωστή και ως **εικοσιτετράωρο**. Η διάρκεια της ημέρας και της νύχτας δεν είναι πάντα η ίδια στους διάφορους τόπους της Γης, λόγω της απόστασης τους από τον Ισημερινό. 

## Αστρική και ηλιακή ημέρα
Ωστόσο, ο ακριβής χρόνος περιστροφής της Γης είναι 23 ώρες 56 λεπτά και 4 δευτερόλεπτα, ένα πρακτικά σταθερό χρονικό διάστημα γνωστό ως *[[αστρική ημέρα]]*. Οι κάτοικοι της Γης όμως αντιλαμβάνονται την εναλλαγή ημέρας και νύκτας με μέσο ρυθμό 24 ωρών (λίγο παραπάνω) εξαιτίας της περιφοράς της Γης περί τον Ήλιο σε 365 ημέρες. Αυτό το διάστημα ονομάζεται ηλιακή ημέρα και κυμαίνεται γύρω από την τιμή 86.400 δευτερόλεπτα κατά -22 έως +29 δευτερόλεπτα, λόγω της ελλειπτικής τροχιάς της Γης και λόγω της κλίσης της. Η μέση τιμή μιας ηλιακής ημέρας ονομάζεται **μέση ηλιακή ημέρα**.

## Η ημέρα ως μονάδα χρόνου
Προσοχή απαιτεί το εξής: Ακόμη και οι αστρονόμοι, όταν αναφέρονται στην ημέρα *ως μονάδα χρόνου*, για να εκφράσουν π.χ. την περίοδο περιφοράς ενός αστεροειδούς, εννοούν αυστηρά το χρονικό διάστημα των 86.400 δευτερολέπτων ή 24 ωρών, και όχι των 23 ω. 56 λ. 4 δ. ή τον χρόνο περιστροφής του αστεροειδούς περί τον άξονά του, που μπορεί να είναι π.χ. 5 ώρες. Αυτή η σύμβαση ακολουθείται και στα αστρονομικά άρθρα της Βικιπαίδειας, π.χ. των αστεροειδών.

## Γρηγοριανό ημερολόγιο

Στο Γρηγοριανό ημερολόγιο οι ημέρες είναι 7 και η μία ημέρα διαιρείται σε 24 ώρες.

*Κυριακή 1η 
*Δευτέρα 2η (1η εργάσιμη)
*Τρίτη 3η
*Τετάρτη 4η
*Πέμπτη 5η
*Παρασκευή 6η
*Σάββατο 7η

## Εξωτερικοί σύνδεσμοι
* 
*
Δευτερόλεπτο

thumb|right|120px|Ο κύκλος πάλλεται μία φορά κάθε δευτερόλεπτο

Το **δευτερόλεπτο** είναι η θεμελιώδης μονάδα μέτρησης του χρόνου στο Διεθνές Σύστημα Μονάδων.

Ορίζεται από το Διεθνές Σύστημα Μονάδων ως ο χρόνος 9 192 631 770 περιόδων ακτινοβολίας από μετάπτωση μεταξύ των δύο επιπέδων ενέργειας του ατόμου του Καισίου-133.

## Μετατροπές
*Το λεπτό ορίζεται ως ίσο με 60 δευτερόλεπτα.
*Η ώρα καθοριζεται  ως ίση με 60 λεπτά ή 3.600 δευτερόλεπτα.
*Η ημέρα ορίζεται ως ίση με 24 ώρες ή 1.440 λεπτά, ή 86.400 δευτερόλεπτα.

## Ετυμολογία
Η λέξη δευτερόλεπτο προέρχεται από το «δεύτερο λεπτό» (μικρό λεπτό), σε αντίθεση με το «λεπτό» (πρώτο λεπτό) της ώρας.

## Αναγραφή
Το δευτερόλεπτο σημειώνεται και με το σύμβολο ' ' (δίστονος), σε αντίθεση με το λεπτό το οποίο σημειώνεται με το σύμβολο ' (τόνος). Παράδειγμα: 3 λεπτά και 24 δευτερόλεπτα = 3' 24"

## Εξωτερικοί σύνδεσμοι
* 
* 

Κατηγορία:Μονάδες χρόνου
Κατηγορία:Θεμελιώδεις μονάδες του SI
Κατηγορία:Σύστημα μονάδων CGS
Ορφέας Περίδης

Ο **Ορφέας Περίδης** (Αθήνα, 20 Φεβρουαρίου 1957) είναι Έλληνας τραγουδοποιός. Σπούδασε μουσική σε διάφορα ωδεία και πήρε πτυχίο Αρμονίας και κλασσικής κιθάρας. Πριν γίνει γνωστός στο ευρύ κοινό, τραγουδούσε και έπαιζε κιθάρα σε λαϊκά μαγαζιά. Το 1990 συμμετείχε στο δίσκο του Νίκου Παπάζογλου "Σύνεργα" με τρία τραγούδια (*Μάτια μου*, *Φεύγω*, *Θάνατο θέλω τραγικό*) που έκαναν αίσθηση. Δύο χρόνια μετά, στους Αγώνες τραγουδιού της Καλαμάτας, πήρε το τέταρτο βραβείο με το τραγούδι "Ο Ρομπέν των καμένων δασών". Το 1993 κυκλοφορεί τον πρώτο δίσκο *Αχ ψυχή μου φαντασμένη*, που περιλαμβάνει τα πολύ γνωστά *Φωτοβολίδα* και *Ζηλεύει η νύχτα*. Το 1996 κυκλοφόρησε ο δεύτερος δίσκος του με τίτλο *Καλή σου μέρα αν ξυπνάς*, από τον οποίο ξεχωρίζει το *Αχ να σε δω* και το *Κάτι μου κρύβεις*.
 
Το 1998 συμμετείχε ως συνθέτης στο δίσκο του Μανώλη Λιδάκη, *Ο ήλιος του Γενάρη*. Ακουλουθεί ο τρίτος δίσκος *Για πού το 'βαλες καρδιά μου*, το 1999, που περιλαμβάνει το γνωστό *Υλαγιαλή* και το ομώνυμο του δίσκου. Το 2000 έγραψε μουσική για το θέατρο (για το έργο "Αγγέλα" του Γιώργου Σεβαστίκογλου σε σκηνοθεσία Γιώργου Αρμένη και "Ο Πειρασμός" του Γρηγορίου Ξενόπουλου σε σκηνοθεσία Θοδωρή Γκόνη). Το 2001 κυκλοφορεί δίσκο με παιδικά τραγούδια που έχει τίτλο *Στο πρώτο-πρώτο πέταγμα*. Επιστρέφει το 2003 με το δίσκο *Τι θα πει ζωή*. Το 2004 κυκλοφορεί το δίσκο *Απ' το παράθυρο κοιτώ*, με τη συμμετοχή του Σωκράτη Μάλαμα και του Διονύση Σαββόπουλου. Το 2007 κυκλοφόρησε το *Κάποιον αγαπάει ακόμα*. Από τη συνεργασία του με τον Μανώλη Ρασούλη και τον Πέτρο Βαγιόπουλο γνωστότερα είναι τα τραγούδια "Το Βαλς" και "Τα ρώσικά μου μάτια". Το 2009 κυκλοφόρησε ένα διπλό CD με τίτλο LIVE και με τους φίλους του. Αρχές του 2011 εξέδωσε το CD "Ονειροπόλων Μόχθοι" , ένα θεματικό έργο - αφιέρωμα στους δώδεκα μήνες.

Ο Ορφέας Περίδης κάνει περιοδείες σε ολόκληρη την Ελλάδα.

## Δισκογραφία
* 1993 Αχ ψυχή μου φαντασμένη
* 1996 Καλή σου μέρα αν ξυπνάς
* 1999 Για πού το 'βαλες καρδιά μου
* 2001 Στο πρώτο-πρώτο πέταγμα
* 2003 Τι θα πει ζωή
* 2004 Απ' το παράθυρο κοιτώ
* 2007 Κάποιον αγαπάει ακόμα
* 2009 LIVE και με τους φίλους του
* 2011 Ονειροπόλων Μόχθοι
* 2016 Paradise

## Εξωτερικοί σύνδεσμοι
* Συνέντευξη στη Lifo
*

Κατηγορία:Έλληνες τραγουδοποιοί
Κατηγορία:Έλληνες μουσικοί
Λεπτό

* **Λεπτό** είναι μονάδα μέτρησης χρόνου η οποία δεν ανήκει στο Διεθνές Σύστημα Μονάδων, αλλά η χρήση της γίνεται αποδεκτή από αυτό. Το **λεπτό** ή αλλιώς *πρώτο λεπτό* (της ώρας) ορίζεται ως ίσο με 60 δευτερόλεπτα και ως το 1/60 μιας ώρας.

* **Λεπτό** είναι επίσης μονάδα μέτρησης γωνίας στη γεωμετρία. Το πρώτο λεπτό είναι ίσο με το 1/60 της μοίρας και το δεύτερο λεπτό είναι ίσο με το 1/3600 της μοίρας.

Το λεπτό σημειώνεται και με το σύμβολο « ′ » (το οποίο δεν πρέπει να συγχέεται με το διακριτικό τόνος), σε αντίθεση με το δευτερόλεπτο το οποίο σημειώνεται με το σύμβολο « ″ » (δίστονος). Παράδειγμα: 3 λεπτά και 24 δευτερόλεπτα = 3′ 24″. Μία ακόμη εκδοχή, το τρίτονο « ‴ » χρησιμοποιείται στην ωρολογοποιία, όπου συμβολίζει τη *γραμμή* (γαλλ. *ligne*), μονάδα μήκους σε χρήση προ του μετρικού συστήματος.

Το γεγονός ότι η ώρα ορίζεται να περιέχει 60 λεπτά προέρχεται πιθανότατα από τους Βαβυλώνιους οι οποίοι χρησιμοποιούσαν σύστημα μέτρησης με βάση το 60. 

* Μετά την υιοθέτηση του Ευρώ από την Ελλάδα, το **[[λεπτό (νομισματική μονάδα)|λεπτό]]** χρησιμοποιείται και για την εκατοστιαία υποδιαίρεση του ευρώ (100 λεπτά ισούνται με 1 ευρώ). Ως νομισματική υποδιαίρεση χρησιμοποιούνταν και σε παλαιότερα νομίσματα της Ελλάδας, όπως τη δραχμή.

## Δείτε επίσης
* Μοίρα (γωνία)
* Λεπτό (νομισματική μονάδα)

## Παραπομπές


Κατηγορία:Μονάδες χρόνου
Κατηγορία:Νομισματική
Αιώνας

Ως **αιώνας** ή **αιών** ορίζεται η χρονική περίοδος 100 ετών. Λέγεται αλλιώς και εκατονταετία.

Σημαίνει, εναλλακτικά, τη χρονική περίοδο με αυτοτελή ιστορική ταυτότητα που χαρακτηρίζεται από την ανάπτυξη ιδιαίτερων πολιτισμικών στοιχείων ή προσωπικοτήτων.

*Παράδειγμα χρήσης*: Ο 20ός αιώνας περιλαμβάνει τα χρόνια 1901 έως 2000, ομοίως ο 15ος αιώνας περιλαμβάνει τα χρόνια 1401 έως 1500 κ.ο.κ.

## Ιστορία
***Χρυσός Αιώνας του [[Περικλής|Περικλή]]** και *Χρυσούς αιών του Περικλέους*, γνωστή ως *Χρυσή εποχή* σηματοδοτεί τον 5ο αιώνα π.Χ. κατά τον οποίον άκμασε η δημοκρατία, άνθισαν τα γράμματα και οι τέχνες. Υπήρξε περίοδος μεγάλης οικονομικής, κοινωνικής, πολιτιστικής και πνευματικής ακμής. 
***Αργυρός Αιώνας** και *Αργυρούς αιών* ορίζεται ως περίοδος μεγάλης άνθησης, όπως για παράδειγμα της λατινικής, της ρωσικής λογοτεχνίας.

## Γεωλογία
Ορίζεται ως χρονική υποδιαίρεση του παρελθόντος της γης, βάσει του προσδιορισμού των στρωματογραφικών και τεκτονικών δεδομένων.
***Καινοζωικός**
Ο τρίτος κατά σειρά και νεότερος γεωλογικός αιώνας που χαρακτηρίζεται από την επικράτηση των θηλαστικών στο ζωικό κόσμο και των αγγειοσπέρμων στον φυτικό.
***Μεσοζωικός**
Ο Μεσοζωικός αιώνας είναι ο δεύτερος κατά σειρά αιώνας και αναφέρεται στην πέμπτη περίοδο της γεωλογικής ιστορίας κατά την οποία ξεκίνησε ο διαχωρισμός των ηπείρων από μία αρχέγονη χερσαία μάζα και η μετατόπισή τους.
***Παλαιοζωικός**
Ο Παλαιοζωικός αιώνας είναι ο πρώτος κατά σειρά από τους τρεις που ανήκουν στον Φανεροζωικό μεγααιώνα. Σχετίζεται με τα παλαιότερα ίχνη ζωής. Θεωρείται πως τότε συνέβη το σημαντικό βήμα ζωής από τη θάλασσα στην ξηρά.
***Αζωικός**
Δε φέρει ίχνη ζωής. Πρόκειται για τη γεωολογική περίοδο κατά την οποία δεν είχε ακόμα αναπτυχθεί ζωή πάνω στην επιφάνεια της γης.
***Κοσμικός**
Το διάστημα όπου η Γη βρισκόταν σε διάπυρη κατάσταση. Η περίοδος ολοκληρώθηκε με τον πιθανό σχηματισμό του γήινου φλοιού.

## Παραπομπές


## Πηγές

*

Κατηγορία:Μονάδες χρόνου
Κατηγορία:Εποχές
Ώρες (μυθολογία)

Οι **Ώρες** ήταν Θεότητες των καιρών και του χρόνου της αρχαίας Ελλάδας.

## Σύμφωνα με τη μυθολογία
Ήταν θυγατέρες του Δία και της Θέμιδος, αδελφές των τριών Μοιρών και των Νυμφών, που κατοικούσαν στον Ηριδανό ποταμό.

[thumb|[Διόνυσος και Ώρες.|εναλλ.=Διόνυσος και Ώρες.|353x353px]]

Στην Αθήνα αναφέρονταν ως Θαλλώ, Αυξώ και Καρπώ.
 
Στον Ησίοδο αναφέρονται ως Ευνομία, Δίκη και Ειρήνη.

Έργο τους ήταν να παρακολουθούν τα έργα των ανθρώπων.

Οι θεές Ώρες ήταν οι πρώτες που υποδέχτηκαν την Αφροδίτη και, αφού την έντυσαν, τη συνόδεψαν στον Όλυμπο.

Αναφέρεται πως ήταν βοηθοί του θεού Ήλιου και επιπλέον βοηθούσαν τη θεά Χλωρίδα στο έργο της, στη βλάστηση της γης, ρυθμίζοντας τις Εποχές του Χρόνου. Από τον Όμηρο μαθαίνουμε πως άνοιγαν και έκλειναν τις πύλες του Ολύμπου με σύννεφα και φρόντιζαν τα άλογα της Ήρας.

Κατά τους Ορφικούς οι Ώρες, μαζί με τις Χάριτες και τις Μοίρες, οδήγησαν την Περσεφόνη από τον Άδη στο φως.

Σε άλλους μύθους τις βλέπουμε να συντροφεύουν τον Πάνα ή να αποτελούν μέρος της ακολουθίας του Διονύσου.

Οι Αλεξανδρινοί συγγραφείς ανεβάζουν τον αριθμό των θεών Ωρών σε δώδεκα (12) και τις θεωρούν κόρες της Γαίας και του Χρόνου.

Αναφέρονται από τους:
* Όμηρο
* Ησίοδο
* Παυσανία
* Απολλόδωρο

## Πηγές
* Κακριδής Ι.Θ., επιμ. (1986), *Ελληνική Μυθολογία*, Τόμος 2: Οι Θεοί, Αθήνα: Εκδοτική Αθηνών.
* Κωνσταντινίδης Α. (1997), *Λεξικό κυρίων ονομάτων. Μυθολογικό, ιστορικό, γεωγραφικό*, Αθήνα: εκδ. Εκάτη.

## Εξωτερικοί σύνδεσμοι

## Βιβλιογραφία

https://web.archive.org/web/20161228230300/http://www.theogonia.gr/theoi/theoioo/hores.htm

Κατηγορία:Θεότητες της ελληνικής μυθολογίας
Κατηγορία:Παιδιά του Δία
Κατηγορία:Θεότητες της δικαιοσύνης
Κατηγορία:Θεότητες της ειρήνης
Κατηγορία:Θεότητες του χρόνου και της μοίρας
Βιόλα

right|thumb|140 px|''Βιόλα (δεξιά) &<br> Βιολί (αριστερά)''

Η **Βιόλα** είναι έγχορδο μουσικό όργανο που μοιάζει με το βιολί και παίζεται επίσης με δοξάρι που αποτελείται από 200-250 τρίχες ουράς αλόγου. 

Ο ήχος του είναι βαρύτερος από του βιολιού. Έχει τέσσερις χορδές διαφορετικού πάχους (ντο, σολ, ρε, λα), που κουρδίζονται κατά διαστήματα πέμπτης και η μουσική του έκταση περιλαμβάνει 37 χρωματικούς φθόγγους. Εξελίχτηκε ταυτόχρονα με το βιολί και έχει το ίδιο σχήμα, με τη διαφορά πως είναι λίγο μεγαλύτερη σε διαστάσεις, ενώ παίζεται και αυτή τοποθετημένη στον ώμο. 

Η μεγαλύτερη βιόλα στον κόσμο έχει μήκος 2 μέτρα ενώ η μικρότερη μόλις 60 εκατοστά. Για μικρότερο ύψος υπάρχει και διαφορετικού μεγέθους βιόλα.

## Παραπομπές

## Εξωτερικοί σύνδεσμοι

Κατηγορία:Έγχορδα μουσικά όργανα
Εθνικός ύμνος των Ηνωμένων Πολιτειών

μικρογραφία|Η παλαιότερη σωζόμενη παρτιτούρα του εθνικού ύμνου των Ηνωμένων Πολιτειών (1814)
Ο **[[Εθνικός ύμνος]] των [[Ηνωμένες Πολιτείες Αμερικής|Ηνωμένων Πολιτειών της Αμερικής]]**, γνωστός ως *Η αστερόεσσα σημαία* (αγγλικά: *The Star-Spangled Banner*) γράφτηκε από τον ποιητή Φράνσις Σκοτ Κι το 1814. Η μελωδία προέρχεται από ένα δημοφιλές αγγλικό τραγούδι του ποτού που έγραψε ο Τζον Στάφορντ Σμιθ (To Anacreon in Heaven) και ήταν από το 1772 μέχρι το 1792 το τραγούδι της Ανακρεοντικής Εταιρείας (Anacreontic Society) στο Λονδίνο. Επίσης ένα διάστημα ήταν η μελωδία του εθνικού ύμνου του Λουξεμβούργου.

## Στίχοι

 
    Oh, say can you see by the dawn's early light 
    What so proudly we hailed at the twilight's last gleaming? 
    Whose broad stripes and bright stars through the perilous fight,
    O'er the ramparts we watched were so gallantly streaming?
    And the rocket's red glare, the bombs bursting in air,
    Gave proof through the night that our flag was still there;
    Oh, say does that star-spangled banner yet wave,
    O'er the land of the free and the home of the brave?


## Μετάφραση

 
    Ω, πες, μπορείς να δεις με το πρόωρο φως της αυγής, 
    Τι χαιρετίσαμε τόσο υπερήφανα στην τελευταία λάμψη του λυκόφωτος; 
    Τίνος πλατιές λωρίδες και λαμπερά αστέρια, στην επικίνδυνη μάχη, 
    Πάνω από τις επάλξεις που κοιτάζαμε, ανέμιζαν τόσο γενναία; 
    Και η κόκκινη λάμψη των πυραύλων, οι βόμβες που σκάγαν στον αέρα, 
    Απέδειξαν μες στη νύχτα ότι η σημαία μας ήταν ακόμα εκεί. 
    Ω, πες, κυματίζει ακόμα εκείνη η αστερόεσσα σημαία, 
    Πάνω από τη γη των ελευθέρων και την πατρίδα των γενναίων; 


### Ποιητική μετάφραση

   Πες τάχα αν μπορείς να δεις, στο πρώτο λυκαυγές,
   'κείνην που χαιρετίσαμε στο τελευταίο λυκόφως.
   'Κείνην που τις λωρίδες της και τα λαμπρά της άστρα, σε μάχη λυσσαλέα,
   απ' τις επάλξεις βλέπαμε π' ανέμιζαν γενναία.
   Και των πυραύλων λάμψεις πορφυρές, και των βομβών εκρήξεις στον αέρα,
   ολονυχτίς μάς δίδαν σιγουριά πως έστεκ' η σημαία μας 'κεί πέρα.
   Πες τάχ' αν κυματίζει η αστερόεσσα 'κείνη σημαία και τώρα,
   πάνω απ' τη γη των 'λεύθερων και των γενναίων τη χώρα.


## Δείτε επίσης

* Κατάλογος εθνικών ύμνων
*Hail, Columbia
*Dixie (τραγούδι)

Κατηγορία:Εθνικοί ύμνοι
Κατηγορία:Εθνικά σύμβολα των Ηνωμένων Πολιτειών
Χεττιτική γλώσσα

Με τον όρο **Χεττιτική γλώσσα** (επίσης **Χιττιτική** ή **Νεζιτική**) εννοούμε την νεκρή πλέον γλώσσα των Χετταίων, ή Χιττιτών, του λαού της χιττιτικής αυτοκρατορίας με επίκεντρο την αρχαία Χαττούσα (σύγχρονο Μπογιαζκιόι) της Ανατολίας (σημερινής Τουρκίας). Η γλώσσα χρησιμοποιείτο από το 1600 περ. Π.Κ.Ε. και προγενέστερα, έως το 1100 Π.Κ.Ε. Νεότερα ευρήματα υποδεικνύουν ότι η Χιττιτική και οι συνδεόμενες γλώσσες συνέχισαν να ομιλούνται λίγους αιώνες μετά το 1100. 

Η Χιττιτική είναι μία από τις πρωιμότερες επιβεβαιωμένες Ινδοευρωπαϊκές γλώσσες. Οι πρώτοι φιλόλογοι που την μελέτησαν, κυρίως ο Γουόρεν Κάουγκιλ (Warren Cowgill), εξέφρασαν την άποψη ότι θα έπρεπε να ταξινομηθεί ως αδελφή των Ινδοευρωπαϊκών γλωσσών και όχι ως θυγατρική γλώσσα. Ωστόσο, σήμερα οι περισσότεροι ερευνητές θεωρούν την Χιττιτική ως παραδοσιακή θυγατρική γλώσσα της Πρωτοϊνδοευρωπαϊκής, ενώ περαιτέρω μελέτες έδειξαν ότι τα ασυνήθη χαρακτηριστικά της οφείλονται κυρίως σε μεταγενέστερες ανανεώσεις. 

## Όνομα

Η λέξη "Χιττίτης" είναι σύγχρονη, και επιλέχθηκε μετά την (αμφισβητούμενη ακόμη) ταύτιση του βασιλείου της Χαττούσας με τους Χιττίτες που αναφέρονται στην Παλαιά Διαθήκη.

Σε πολύγλωσσα κείμενα επιγραφών που ανασκάφτηκαν σε αρχαιολογικούς τόπους χιττιτικής προέλευσης, τα εδάφια που είναι γραμμένα στην Χιττιτική ακολουθούν το επίρρημα *νεσίλι* (ή *νασίλι*), "(λόγος) της Νεσά", της δεύτερης πρωτεύουσας της αυτοκρατορίας. Σε μία περίπτωση, η επιγραφή είναι *Κανισουμνίλι*, δηλ. "αυτό που ομιλείται στην Κανές", εναλλακτικό όνομα της ίδιας πόλης. Αν και η Χιττιτική αυτοκρατορία συγκροτείτο από ένα συνονθύλευμα εθνικών ομάδων με γλωσσικές ιδιαιτερότητες, φαίνεται πως η χιττιτική γλώσσα χρησιμοποιείτο στα περισσότερα κοσμικά κείμενα. Αν και οι ακαδημαϊκοί θεωρούν ότι ο όρος Χιττίτες δεν είναι ορθός, αναγνωρίζουν ότι είναι αργά και εν πολλοίς ανώφελο να αλλάξει ο προσδιορισμός σε "Νεζίτες". Σε μία από τις εκδόσεις της Wikipedia, την Ιταλική, ο όρος Χιττίτες έχει αντικατασταθεί από τον όρο Νεζίτες που κρίθηκε καταλληλότερος.

## Εξωτερικοί σύνδεσμοι

*  https://lrc.la.utexas.edu/eieol/hitol
*  Χιττιτική γραμματική
*  Ιστοσελίδα 
*  ABZU - a guide to information related to the study of the Ancient Near East on the Web 
*  Χιττιτικό λεξικό

## Βιβλιογραφία

* Bryce, Trevor (1998). *The Kingdom of the Hittites*, Oxford: Oxford University Press. ISBN 0-19-924010-8.
* Bryce, Trevor (2002). *Life and Society in the Hittite World*, Oxford: Oxford University Press. ISBN 0-19-924170-8.
* Jasanoff, Jay H. (2003). *Hittite and the Indo-European Verb*, Oxford: Oxford University Press. ISBN 0-19-924905-9.
* Melchert, H. Craig (1994). *Anatolian Historical Phonology*, Amsterdam: Rodopi. ISBN 90-5183-697-X.

Κατηγορία:Χετταίοι
Κατηγορία:Αρχαίες γλώσσες
Κατηγορία:Εξαφανισμένες γλώσσες της Ασίας
Κατηγορία:Ανατολιακές γλώσσες
Έντιθ Χάμιλτον

Η **Έντιθ** (σωστότερα Ίντιθ) **Χάμιλτον** (*Edith Hamilton*, 12 Αυγούστου 1867 - 31 Μαΐου 1963) ήταν καθηγήτρια κλασικών σπουδών και εκπαιδευτικός προτού γίνει γνωστή ως συγγραφέας έργων για τον αρχαίο ελληνικό πολιτισμό και μάλιστα τη μυθολογία. Τα διασημότερα βιβλία της είναι ο *Ελληνικός τρόπος*, (1930) και η *Μυθολογία* (1942). Το τελευταίο, με τις επανειλημμένες εκδόσεις του, χρησιμοποιείται ευρύτατα ως εισαγωγικό κείμενο στα αμερικανικά κολέγια στο μάθημα της μυθολογίας, και ως οδηγός μελέτης για την υπάρχουσα βιβλιογραφία.

Η Έντιθ Χάμιλτον γεννήθηκε στη Δρέσδη, της Γερμανίας και μεγάλωσε με τους γονείς της στο Φορτ Γουέιν (Fort Wayne) της Ινδιάνας. Όταν ήταν επτά ετών, ο πατέρας της, καθηγητής κλασικών σπουδών και εύπορος, άρχισε να της διδάσκει λατινικά και πρόσθεσε σύντομα τα γαλλικά, τα γερμανικά και τα αρχαία ελληνικά στο πρόγραμμα σπουδών της. Η εκπαίδευσή της συνεχίστηκε στο Λύκειο Θηλέων Πόρτερ (Miss Porter's Finishing School for Young Ladies), στο Φάρμινγκτον (Farmington, Connecticut) και στο Κολέγιο Μπρυν Μωρ, όπου έκανε  και τις μεταπτυχιακές της σπουδές (Μ.Α. 1894). Στο επόμενο έτος, η Έντιθ και η αδελφή της Άλις ήταν οι πρώτες γυναίκες σπουδάστριες που έγιναν αποδεκτές στα γερμανικά πανεπιστήμια της Λειψίας και του Μονάχου. Με την επιστροφή της στις Ηνωμένες Πολιτείες, της προσφέρθηκε η διεύθυνση του Κολεγίου Μπρυν Μωρ, την οποία κράτησε για παραπάνω από 20 χρόνια.

Η Χάμιλτον άργησε να γίνει γνωστή ως συγγραφέας. Άρχισε να γράφει μετά στη συνταξιοδότησή της, στα 60 της. Έκανε πολλά ταξίδια στους τόπους της κλασικής αρχαιότητας, η ίδια όμως θεωρούσε αποκορύφωμα της αναγνώρισής της την επίσκεψή της στην Ελλάδα τον Αύγουστο του 1957, όταν σε ειδική τελετή στο Θέατρο του Ηρώδου Αττικού τής απονεμήθηκε από τον βασιλέα Παύλο ο Χρυσούς Σταυρός του Τάγματος της Ευποιίας και από τον δήμαρχο Αθηναίων η ανακήρυξή της σε επίτιμη δημότισσα Αθηνών.

## Έργα
**The Greek Way* (1930)
**The Roman Way* (1932)
**The Prophets of Israel* (1936)
**Three Greek Plays* (1937)
**Mythology: Timeless Tales of Gods and Heroes* (1942)
**The Great Age of Greek Literature* (1943)
**Spokesmen for God* (1949)
**Witness to the Truth: Christ and His Interpreters* (1949)
**Echo of Greece* (1957)
**Collected Dialogues of Plato, Including the Letters*. Επιμ. Edith Hamilton και Huntington Cairns. Bollingen Series LXXI. Πρίνστον: Princeton University Press, 1961.

## Παραπομπές


## Βιβλιογραφία
* *Ήντιθ Χάμιλτων, πρέσβειρα του αρχαίου κόσμου στον σημερινό*. Αθήνα: United States Information Service, [196-].

Κατηγορία:Αμερικανοί συγγραφείς
Κατηγορία:Αμερικανοί ιστορικοί
Κατηγορία:Γερμανοί συγγραφείς
Κατηγορία:Γερμανοί ιστορικοί
Κατηγορία:Χρυσός Σταυρός του Τάγματος της Ευποιίας
Πρωτογλώσσα

Ως **πρωτογλώσσα** εννοείται εκείνη η γλώσσα που προηγείται ως κοινός πρόγονος μιας ομάδας δεδομένων γλωσσών, ή σε ένα σύστημα επικοινωνίας -κατά τη διάρκεια μιας γλωσσογονίας- που δεν είναι δυνατόν να αποκληθεί γλώσσα.

Ως σχετική **πρωτογλώσσα** εννοείται εκείνη η γλώσσα που απεικονίζει κάποια πρώιμη κατάσταση μιας γλωσσικής οικογένειας. 

Στις περισσότερες περιπτώσεις η πρωτογλώσσα δεν είναι γνωστή και χρειάζεται να ανασυντεθεί από συγκριτικά διαφορετικά μέλη της γλωσσικής οικογένειας, για την οποία είναι διαθέσιμα γραπτά αρχεία. Παραδείγματα είναι η Πρωτοϊνδοευρωπαϊκή και η Πρωτομπαντού. Ενίοτε η πρωτογλώσσα είναι γνωστή από επιγραφές. Γνωστό παράδειγμα τέτοιας πρωτογλώσσας είναι η Πρωτοσκανδιναβική γλώσσα. Η Παγκόσμια πρωτογλώσσα είναι θεωρητική γλώσσα από την οποία υποτίθεται ότι προέκυψαν όλες οι γλώσσες. 

Η απόλυτη **πρωτογλώσσα**, όπως καθορίζεται από τον γλωσσολόγο Ντέρεκ Μπίκερτον (Derek Bickerton), είναι μια πρωτόγονη μορφή επικοινωνίας από την οποία λείπει:

* πλήρως ανεπτυγμένη σύνταξη.
* χρόνοι, βοηθητικά ρήματα, κ.λπ.
* κλειστό (δηλ. μη λεξικογραφημένο ή μη δυνάμενο να λεξικογραφηθεί) λεξιλόγιο.

Ο ίδιος υποθέτει πως η γλώσσα εξελίχθηκε από αυτό το είδος πρωτογλώσσας σε μια γλωσσολογική "μεγάλη έκρηξη", υπόθεση στην οποία αντιτίθεται πλήρως ο Τέρενς Ντήκον με το βιβλίο του *The Symbolic Species*. 

Κατηγορία:Γλωσσολογία
Καλύβια Θορικού

thumb|Σήμανση Καλυβιών 
Τα **Καλύβια Θορικού** είναι πόλη της Ανατολικής Αττικής, πίσω και ανατολικά από τον Υμηττό, σε απόσταση 33 χλμ. νοτιοανατολικά των Αθηνών. Μέχρι το 1994 αποτελούσαν κοινότητα οπότε αναγνωρίστηκαν σε δήμο. Με την τελευταία διοικητική μεταρρύθμιση (Καλλικράτης) ανήκουν στον Δήμο Σαρωνικού. 

Τα Καλύβια Θορικού ανήκαν γεωγραφικά στη Λαυρεωτική, το νοτιοανατολικό δηλαδή τμήμα του νομού που φτάνει μέχρι και το ακρωτήρι του Σουνίου. Από τη γεωγραφική φυσιογνωμία της περιοχής πηγάζει και η ονομασία του Δήμου, καθώς εκεί διέμεναν σε πρόχειρους καταυλισμούς, που περιβάλλονταν από το Πάνειο Όρος, οι εργάτες του Θορικού Λαυρίου, που διέρχονταν για να εργαστούν στα ορυχεία ή στις βιομηχανικές εγκαταστάσεις της πόλης.

Με το οικιστικό ενδιαφέρον που αποκτούν τα Μεσόγεια κατά την πρώτη δεκαετία του 21ου αιώνα, η περιοχή των Καλυβιών γνώρισε και αυτή ανάπτυξη.

## Φωτογραφίες


## Παραπομπές


Κατηγορία:Πόλεις της Αττικής
Κατηγορία:Δήμος Σαρωνικού
Κατηγορία:Δήμοι και Κοινότητες της Αττικής
Παρσέκ

[450px|right|thumb|Η απόσταση σε παρσέκ προκύπτει από την ετήσια παράλλαξη ενός [Αστέρας|αστέρα]]

Το **παρσέκ** (parsec) είναι μονάδα μέτρησης μήκους (αποστάσεων) στην αστρονομία. Αντιστοιχεί σε περίπου 3,26 έτη φωτός, το οποίο είναι περίπου 30,9 τρισεκατομμύρια (3,09 ) χιλιόμετρα.

## Ορισμός
**Παρσέκ** ονομάζεται η απόσταση στην οποία ένας αστέρας παρουσιάζει ετήσια παράλλαξη ίση προς ένα δεύτερο λεπτό της μοίρας (**1”**).
Η απόσταση αυτή λαμβάνεται πολύ συχνά ως μονάδα μέτρησης των αποστάσεων στις αστρονομικές παρατηρήσεις. 
* Η ονομασία του μέτρου *παρσέκ* είναι σύντμηση των λέξεων *παράλλαξη + σεκόντ (δευτερόλεπτο)* και συμβολίζεται διεθνώς ως **pc**.

Μεταξύ παράλλαξης και των μονάδων μήκους: παρσέκ, αστρονομικής μονάδας και έτους φωτός υφίσταται η ακόλουθη αντιστοιχία:

::::Παράλλαξη **1”** = 1 παρσέκ = 206.265 α.μ. = 3,26 ε.φ.
::::Παράλλαξη **0”,1** = 10 παρσεκ = 2.062.650 α.μ. = 32,60 ε.φ., κ.ο.κ.

## Ανάλυση σχέσεων
Η ετήσια παράλλαξη (*θ*) ενός ουράνιου σώματος είναι η γωνία με την οποία ένας παρατηρητής που βρίσκεται στο ουράνιο αυτό σώμα βλέπει τη μέση ακτίνα της τροχιάς της Γης γύρω από τον Ήλιο (μία αστρονομική μονάδα ή 1 AU). Από την τριγωνομετρία προκύπτει ότι:

:\tan\theta = \frac{1\mbox{AU}}{d}

όπου *d* η απόσταση του ουράνιου αντικειμένου από τον Ήλιο (και χωρίς μεγάλο σφάλμα και από τη Γη). Επειδή η γωνία *θ* είναι πάρα πολύ μικρή τότε χωρίς μεγάλο σφάλμα ισχύει: *tanθ = θ* όταν η γωνία *θ* είναι εκφρασμένη σε ακτίνια (rad). Έτσι η σχέση μεταξύ της απόστασης *d* του ουράνιου σώματος με ετήσια παράλλαξη *θ* rad και της μέσης ακτίνας της Γης είναι:

:d = \frac{1\mbox{AU}}{\theta (\mathit{rad})}

Η σχέση μεταξύ ακτινίου (*rad*) και δεύτερου λεπτού της μοίρας (”) είναι:

:1 rad = \frac{180^\circ}{\pi} = 
\frac{180\cdot60\cdot60}{\pi} \approx 206.265''

Έτσι από τον ορισμό του παρσέκ προκύπτει ότι:

:1\mbox{ pc} = 206.265\mbox{ AU} = 206.265\times 1.496\times 10^{11}\mbox{ m} = 3.086\times 10^{16}\mbox{ m} \simeq 3.26 \mbox{ l.y.}

όπου l.y. = έτη φωτός.

## Αποστάσεις ουρανίων σωμάτων
Η απόσταση του ενός παρσέκ είναι σχετικά μεγάλη για τις αποστάσεις των πλανητών του ηλιακού μας συστήματος από τη Γη και σ’ αυτήν την περίπτωση χρησιμοποιείται η αστρονομική μονάδα (1 AU). Όλοι οι γνωστοί αστέρες απέχουν απόσταση μεγαλύτερη του ενός παρσέκ από τη Γη. Για παράδειγμα ο κοντινότερος αστέρας στη Γη μετά τον Ήλιο, ο Εγγύτατος του Κενταύρου, απέχει από τη Γη περίπου 1,29 pc, ενώ οι περισσότεροι αστέρες που φαίνονται με το γυμνό μάτι είναι κοντύτερα των 500 pc. Για τις αποστάσεις των αστέρων του γαλαξία μας χρησιμοποιείται συνήθως το 1 pc και το 1 kpc (1 kpc = 103 pc), ενώ για τις αποστάσεις των άλλων γαλαξιών από τη Γη το 1 Mpc (1 Mpc = 106 pc). Για παράδειγμα η διάμετρος του γαλαξία μας είναι 30 kpc.

## Δείτε επίσης
* Αστρονομική μονάδα
* Έτος φωτός
* Απόσταση (αστρονομία)
* Παράλλαξη (αστρονομία)

## Εξωτερικοί σύνδεσμοι

* http://scienceworld.wolfram.com/astronomy/Parsec.html
* https://web.archive.org/web/20051028062227/http://www.greekastronomy.gr/amateur/amateur_basic01.htm

Κατηγορία:Αστρονομικές μονάδες μέτρησης
Κατηγορία:Μονάδες μήκους
Περιφερειακή Ενότητα Κέρκυρας

Η **Περιφερειακή Ενότητα Κέρκυρας** (πρώην **Νομός Κέρκυρας**) είναι μία από τις 74 Περιφερειακές Ενότητες της χώρας και υπάγεται διοικητικά στην Περιφέρεια Ιονίων Νήσων.

Η ενότητα είναι νησιωτική και περιλαμβάνει γεωγραφικά τα νησιά των Επτανήσων: Κέρκυρα, Παξοί, Αντίπαξοι, τα Διαπόντια Νησιά (Οθωνοί, Ερείκουσα, Μαθράκι) και διάφορες μικρότερες νησίδες.

Πρωτεύουσα της Περιφερειακής Ενότητας είναι η πόλη της Κέρκυρας.

## Διοικητική διαίρεση
Με την εφαρμογή του προγράμματος Καλλικράτης το 2011, ο παλαιός Νομός Κέρκυρας μετατράπηκε σε Περιφερειακή Ενότητα και περιελάμβανε αρχικά δύο δήμους (Κέρκυρας και Παξών).

Από την 1η Σεπτεμβρίου 2019, με την εφαρμογή του προγράμματος Κλεισθένης Ι, ο ενιαίος Δήμος Κέρκυρας διασπάστηκε και πλέον η Περιφερειακή Ενότητα διαιρείται σε **4 Δήμους**:

# **[[Δήμος Κεντρικής Κέρκυρας και Διαποντίων Νήσων]]**: Περιλαμβάνει την πόλη της Κέρκυρας, τα προάστια, την περιοχή του Αχιλλείου και τα Διαπόντια Νησιά. Έδρα: Κέρκυρα.
# **[[Δήμος Βόρειας Κέρκυρας]]**: Περιλαμβάνει το βόρειο τμήμα του νησιού (όρος Παντοκράτορας, Κασσιώπη, Αχαράβη, Παλαιοκαστρίτσα κ.α.). Έδρα: Αχαράβη.
# **[[Δήμος Νότιας Κέρκυρας]]**: Περιλαμβάνει το νότιο τμήμα του νησιού (Λευκίμμη, Κορισσία, Μελιτειείς). Έδρα: Λευκίμμη.
# **[[Δήμος Παξών]]**: Περιλαμβάνει τα νησιά Παξοί και Αντίπαξοι. Έδρα: Γάιος.

## Δείτε επίσης
* Διοικητική διαίρεση Περιφερειακής Ενότητας Κέρκυρας

## Παραπομπές


*
Ρέα (μυθολογία)

Η **Ρέα**, ήταν Τιτανίδα, κόρη του Ουρανού και της Γαίας.

## Ετυμολογία

Η Ρέα καθόριζε τη ροή των πραγμάτων, ως βασίλισσα των γηραιότερων θεοτήτων στην ελληνική μυθολογία (Ρέα=αυτή που ρέει).

## Δέσμευση & Τέκνα

Η Ρέα πήρε ως σύζυγό της τον αδελφό της, Κρόνο, και ενώθηκε μαζί του. Από την ένωσή τους δημιουργήθηκαν οι εξής:

* Η πρωτότοκη κόρη τους, Εστία, η οποία έγινε η θεότητα του οίκου (της οικίας). Κάθε πρώτη θυσία που γινόταν στο σπίτι, γίνονταν για εκείνη. Για να σταματήσει τις αψιμαχίες πρόσφερε τον θρόνο της στον ανιψιό της, Διόνυσο.
* Η δεύτερή τους κόρη, η Δήμητρα, ήταν η θεότητα της καλλιέργειας, του θερισμού και της γονιμότητας.
* Η τρίτη τους κόρη, η Ήρα, υπήρξε η διάδοχος της Ρέας μετά την Τιτανομαχία (βασίλισσα των Ολύμπιων θεών), και η θεά της γονιμότητας, του γάμου και των γυναικών. Δέχονταν θυσίες από τις νιόπαντρες και τις εγκύους γυναίκες.
* Το τέταρτό τους τέκνο, ο Άδης, δεν εντάσσεται συνήθως στους ολύμπιους θεούς. Έγινε, όμως, ο θεός του κάτω κόσμου, και εγκατέστησε το βασίλειό του στα έγκατα της Γης.
* Ο Ποσειδώνας, ήταν ο θεός του υγρού στοιχείου. Είχε το παλάτι του στο βάθος του Ωκεανού, με τη γυναίκα του, τη νηρηίδα Αμφιτρίτη.
* Ο βασιλιάς των θεών και τελευταίο παιδί της Ρέας και του Κρόνου, ο Δίας, ήταν ο θεός του Κεραυνού και του ουρανού. Έριχνε τα αστροπελέκια του από τον ουρανό, τα οποία του ετοίμαζε ο σιδηρουργός υιός του. Τον Δία, τον έκρυψε στο όρος Δίκτυ της Κρήτης για να τον σώσει από τον Κρόνο που έτρωγε τα παιδιά του. Έτσι και η λατρεία της ήταν συνδεδεμένη με τη λατρεία του Δία στην Κρήτη.

Τα παιδιά της τα κατάπιε ο σύζυγός της, από τον φόβο του μήπως διεκδικηθεί ο θρόνος του από αυτά, ώσπου ο Δίας τα απελευθέρωσε αφού ενηλικιώθηκε.

## Άλλα
Έδωσε το καθαρτικό στον Κρόνο για να βοηθήσει τον τελευταίο της υιό να ελευθερώσει τα αδέλφια του.

Τέλος, ήταν θεότητα της γονιμότητας πριν τη διαδεχθεί η Ήρα.

## Εξωτερικοί σύνδεσμοι
* 

Κατηγορία:Τιτάνες
Δήμος Οιχαλίας Τρικάλων

Ο **Δήμος Οιχαλίας** υπήρξε δήμος της Ελλάδας στον νομό Τρικάλων με έδρα τον οικισμό Οιχαλία. Προέκυψε το 1995 από την αναγνώριση σε δήμο της πρώην Κοινότητας Οιχαλίας. Το 1999, σύμφωνα με το Σχέδιο «Καποδίστριας», προστέθηκαν στον Δήμο οι οικισμοί Γεωργανάδες, Κλοκοτός, Κρήνη και Πετρωτό.

Ο Δήμος βρισκόταν στο νοτιοανατολικό τμήμα του νομού και, στην τελική του έκταση, συνόρευε στα βόρεια με τον Δήμο Παληοκάστρου, στα ανατολικά με τον Δήμο Φαρκαδόνας, στα νότια με τον Δήμο Σελλάνων του νομού Καρδίτσας και στα δυτικά με τον Δήμο Πελλιναίων και τον Δήμο Παληοκάστρου. Σύμφωνα με το Σχέδιο Καποδίστριας, αποτελούνταν από 5 δημοτικά διαμερίσματα (από το 2006 ονομάζονταν τοπικά διαμερίσματα) με έναν οικισμό το καθένα. Από αυτά, το ένα ήταν αστικό (το δημοτικό/τοπικό διαμέρισμα Οιχαλίας) ενώ τα υπόλοιπα αγροτικά. Ο Δήμος καταλάμβανε έκταση 85,528 τ.χλμ. και είχε μόνιμο πληθυσμό 5457 κατοίκων στην απογραφή του 2001.

Με τη διοικητική μεταρρύθμιση του 2011 (Σχέδιο Καλλικράτης), ο Δήμος Οιχαλίας καταργήθηκε και ενσωματώθηκε στον νέο διευρυμένο Δήμο Φαρκαδόνας της Περιφέρειας Θεσσαλίας. Τα όρια του πρώην Δήμου Οιχαλίας του Σχεδίου Καποδίστριας ταυτίζονται με τα όρια της Δημοτικής Ενότητας Οιχαλίας του Δήμου Φαρκαδόνας.

## Διοικητική διαίρεση
Ο καποδιστριακός Δήμος Οιχαλίας περιελάμβανε τα παρακάτω δημοτικά/τοπικά διαμερίσματα και οικισμούς:

## Δήμαρχοι
Δήμαρχοι Οιχαλίας διετέλεσαν οι εξής:

## Ιστορία
Στην Οδύσσεια γίνεται αναφορά στον βασιλιά Εύρυτο, γιο του Οιχάλου και στα δώρα που έστειλε στον Οδυσσέα ως ένδειξη φιλίας. Επιπλέον στον Τρωικό πόλεμο έστειλε 7 πλοία και τους δύο γιους του στο πλευρό του Οδυσσέα.

## Εξωτερικοί Σύνδεσμοι
* Υπουργείο Εσωτερικών, δήμοι του σχεδίου Καποδίστριας 

## Αναφορές


Οιχαλίας
Ακτινίδες

Οι **ακτινίδες** είναι μια σειρά 15 χημικών στοιχείων του περιοδικού πίνακα μεταξύ του ακτίνιου και του λωρένσιου με ατομικούς αριθμούς 89 - 103.

Μόνο το ακτίνιο, το θόριο, το πρωτακτίνιο και το ουράνιο υπάρχουν φυσικά στη Γη. Οι υπόλοιπες έχουν δημιουργηθεί συνθετικά από τεχνικές όπως ο βομβαρδισμός νετρονίων. Όλες οι ακτινίδες είναι ραδιενεργές.

## Δείτε Επίσης
http://jumk.de/mein-pse/actinoides.php

*
Κατηγορία:Χημικά στοιχεία
Πάτροκλος

[thumb|upright=1.2|Ο Πάτροκλος σε μια αρχαία τοιχογραφία από την Οικία του Τραγικού Ποιητή στην [Πομπηία, 1ος αιώνας μ.Χ. (Εθνικό Αρχαιολογικό Μουσείο της Νάπολης)]]
Ο **Πάτροκλος** (αρχ. ελλ.: *Πάτροκλος* ή *Πατροκλῆς* 

## Πηγές
* *Νεώτερον Εγκυκλοπαιδικόν Λεξικό Ηλίου*, τόμ. 15ος, σελ. 620
*  

Κατηγορία:Τρωικός Πόλεμος
Κατηγορία:Μνηστήρες της Ωραίας Ελένης
Κατηγορία:Μυθολογία της αρχαίας Λοκρίδας
Κατηγορία:Ήρωες της ελληνικής μυθολογίας
Ήβη

Η **Ήβη** στην ελληνική μυθολογία παρουσιάζεται ως θεά της νεότητας και της ζωντάνιας. Ήταν κόρη του Δία και της Ήρας. Σύμφωνα με έναν μύθο η Ήρα έμεινε έγκυος στην Ήβη, όταν την είχε καλέσει ο Απόλλωνας σε γεύμα και είχε φάει άγρια μαρούλια.

Η Ήβη είχε αναλάβει να προμηθεύει τους Θεούς με νέκταρ και αμβροσία. Η αμβροσία ήταν η τροφή που τους διατηρούσε πάντα νέους. Το αξίωμα του οινοχόου των θεών ανέλαβε ο Γανυμήδης όταν η θεά παντρεύτηκε τον Ηρακλή. Ανάμεσα στις ασχολίες της ήταν και η προετοιμασία του άρματος της Ήρας.

Η Ήβη παντρεύτηκε τον Ηρακλή όταν ο τελευταίος ανέβηκε στον Όλυμπο ως ημίθεος. Ήταν το δώρο του θεού Δία και της θεάς Ήρας (αφού συμφιλιώθηκε μαζί του) για τον Ηρακλή, μετά από όλες αυτές τις περιπέτειές του. Έτσι ο Ηρακλής έμεινε για πάντα νέος. Μαζί απέκτησαν δύο παιδιά: τον Αλεξιάρη και τον Ανίκητο. Επίσης λέγεται ότι ο ανιψιός του Ηρακλή Ιόλαος ξανάγινε νέος με τη βοήθεια της Ήβης, αφού την παρακάλεσε ο ίδιος ο Ηρακλής.

Στο Ηραίον του Άργους υπήρχε κατά τον Παυσανία χρυσελεφάντινο άγαλμά της, έργο του Ναυκύδη κοντά στο άγαλμα της Ήρας.

## Δείτε επίσης
* Ο αστεροειδής 6 Ήβη, που ανακαλύφθηκε το 1847, πήρε το όνομά του από την παραπάνω θεά.

## Παραπομπές


Κατηγορία:Θεότητες της ελληνικής μυθολογίας
Κατηγορία:Ηρακλής
Κατηγορία:Παιδιά του Δία
Κατηγορία:Θεότητες της υγείας της ελληνικής μυθολογίας
Κατηγορία:Γυναίκες του Ηρακλή
Γρανίτσα Ιωαννίνων

Η **Γρανίτσα** είναι οικισμός της Ηπείρου στην Περιφερειακή Ενότητα Ιωαννίνων. 

## Γενικά στοιχεία
Η Γρανίτσα Ανήκει διοικητικά στον Δήμο Ζίτσας, ενώ γεωγραφικά εντάσσεται στην περιοχή Κουρέντων και Ντουσκάρας. Απέχει 45 χιλιόμετρα από τα Ιωάννινα. Η ονομασία του χωριού στα σερβικά σημαίνει "σύνορο". 

Η βασική δραστηριότητα των λιγοστών κατοίκων του χωριού είναι κατά βάση η κτηνοτροφία.
Τα τελευταία χρόνια γίνεται προσπάθεια εκσυγχρονισμού του τοπικού οδικού δικτύου (όπως η ασφαλτόστρωση όλου του μήκους του δρόμου από Βουτσαρά προς Γρανίτσα από την περιοχή Γλα διασχίζοντας τον ποταμό Τύρια μέσω της στρατιωτικής γέφυρας Κουρέντων-Γρανίστας) το οποίο έχει ήδη δώσει διαφορετική πνοή στον τόπο.  

Αξιόλογο μνημείο στο χωριό αποτελεί ο ιερός ναός της Κοιμήσεως της Θεοτόκου, ο οποίος έχει χαρακτηριστεί ιστορικό διατηρητέο μνημείο. Χρονολογείται από τη μεσοβυζαντινή περίοδο. Ο ναός είναι μονόχωρος καμαροσκέπαστος με δύο στρώματα τοιχογραφιών. Κατά την παράδοση υπήρξε καθολικό παλαιάς μονής. 

Το πανηγύρι του χωριού τελείται στις 15 Αυγούστου στην γιορτή της Παναγίας, καθώς και κατά την Ανάληψη. 

Η Γρανίτσα είναι η γενέτειρα του γνωστού συγγραφέα Βασίλη Γκουρογιάννη. 

## Ιστορικά στοιχεία
Ακολουθώντας την μοίρα πολλών άλλων φτωχών χωριών της ορεινής Ηπείρου οι κάτοικοί του έχουν ξενιτευτεί σε όλο τον γνωστό ανεπτυγμένο κόσμο (Γερμανία, Ιταλία, Αγγλία, Βέλγιο, Η.Π.Α., Νέα Ζηλανδία κτλ) και πάντοτε ζουν με το όνειρο να γυρίσουν πίσω για μόνιμο επαναπατρισμό.

Οι απογραφές πραγματικού πληθυσμού (*de facto)* μετά τον Β΄Παγκόσμιο Πόλεμο είναι:

## Παραπομπές


## Πηγές
* Δήμος Ζίτσας - Γρανίτσα
* ΕΜΠ - Νομός Ιωαννίνων, Δ.δ. Γρανίτσης

Κατηγορία:Χωριά της περιφερειακής ενότητας Ιωαννίνων
Κατηγορία:Οικισμοί του Δήμου Ζίτσας
Ίρις

Το όνομα **Ίρις** (δημοτική: **Ίριδα**) μπορεί να αναφέρεται στα:

## Μυθολογία
* Ίρις (μυθολογία): δευτερεύουσα θεότητα του Ολύμπου.
## Θετικές επιστήμες
* Ίρις (μετεωρολογία): Μετεωρολογικό φαινόμενο (το ουράνιο τόξο).
* Ίρις (σελήνης): Ονομασία σεληνιακής κοιλάδας
* 7 Ίρις: Μικρός αστεροειδής
* Ίρις (οπτική): Διάφραγμα οργάνων
## Βιολογία & ιατρική
* Ίρις (ζωολογία): Γένος ορθοπτέρων εντόμων.
* Ίρις (βοτανική): Γένος φυτών που ανήκει στους πόες (ο κοινώς λεγόμενος κρίνος).
* Ίρις (οφθαλμού): Δισκοειδές διάγραμμα μοίρας του οφθαλμού.
## Γεωγραφικοί προσδιορισμοί
* Ίρις (ποταμός Ευξείνου): Αρχαία ονομασία ποταμού του Ευξείνου.

## Δείτε επίσης

* Ευρώτας ποταμός: γνωστός και ως Ίρις.

Κατηγορία:Αποσαφηνίσεις ονομάτων